149. löggjafarþing 2018–2019.

Þingskjal 1489 — 577. mál.

Svar

fjármála- og efnahagsráðherra við fyrirspurn frá Unni Brá Konráðsdóttur
um fjölda starfa hjá ríkinu.

1.	Hver var fjöldi starfa hjá ríkinu, þ.e. þar sem Fjársýsla ríkisins er launagreiðandi, ár hvert á tímabilinu 2008–2018, sundurliðað eftir landshlutum og eftirfarandi störfum:

a.	störfum innan menntakerfisins,

b.	störfum við löggæslu,

c.	störfum innan heilbrigðiskerfisins,

d.	störfum við stjórnsýslu, og

e.	öðrum störfum?

Fjöldi starfa hjá ríkinu árin 2008–2018 má sjá í eftirfarandi yfirliti. Miðað er við fjölda stöðugilda í október ár hvert, þar sem Fjársýsla ríkisins er launagreiðandi. Fjöldi launþega sem er á launaskrá segir ekki alla sögu um umfang ríkisins á vinnumarkaði. Ríkisstofnanir útvista ýmiss konar störfum bæði reglubundnum og tilfallandi, en kostnaður vegna þessara starfa kemur ekki fram í upplýsingum um fjölda starfsmanna. Þáttur verktaka í starfsemi ríkisstofnana er mismunandi. Algengt er t.d. að ræstingaþjónustu, starfsemi mötuneyta, hús
vörslu og öryggisþjónustu sé útvistað, til að nefna nokkur dæmi. Þá kaupir ríkið ráðgjöf sér
fræðinga í töluverðum mæli, þegar það er talið hagkvæmara en að ráða fólk til starfa, eða þá að þekking er ekki til staðar. Upplýsingar um umfang þessarar starfsemi í fjölda starfsmanna eru ekki til en kaup ríkisins á ráðgjafarþjónustu voru tíunduð ítarlega í svari við fyrirspurn þingmanns á síðasta þingi (þskj. 997 á 148. löggjafarþingi) þótt þar komi einungis fram upp
hæðir en ekki vinnumagn.

Óskað var eftir sundurliðun eftir landshlutum. Í launakerfi Fjársýslu ríkisins eru skráð póstnúmer starfsstöðva og er miðað við þá skráningu við sundurliðun eftir landshlutum:

Póstnúmer 100–229 og 270: Höfuðborgarsvæði.

Póstnúmer 230–260: Suðurnes.

Póstnúmer 300–390:Vesturland.

Póstnúmer 400–490: Vestfirðir.

Póstnúmer 500–690: Norðurland.

Póstnúmer 700–790: Austurland.

Póstnúmer 800–900: Suðurland.

Í flestum tilvikum er skráð póstnúmer en sumar stofnanir skrá í launakerfi eingöngu 150 Reykjavík og aðrar tilgreina ekki póstnúmer og falla þá störfin undir höfuðborgarsvæðið. Þannig raðast öll störf þjóðkirkjunnar og Veðurstofunnar undir önnur störf" á höfuðborgar
svæðinu.

Málaflokkurinn Málefni fatlaðra fór frá ríki til sveitarfélaga í ársbyrjun 2011, en stöðu
gildi voru um 870 talsins í málaflokknum og fækkar störfum sem því nemur. ÁTVR og ÍSOR eru í launakerfi Fjársýslunnar til og með ársins 2015, en frá 2016 standa þær utan miðlægs kerfis ríkisins. Fækkar því í flokknum önnur störf".

Störfin eru sundurliðuð á eftirfarandi hátt:

a.	Menntakerfi, öll störf innan skóla.

b.	Löggæsla, öll störf í lögreglunni og hluti starfa sýslumannsembætta sem fellur undir lög
gæslu til ársins 2014.

c.	Heilbrigðiskerfi, öll störf innan heilbrigðisstofnana og heilsugæslu.

d.	Stjórnsýsla, störf í Stjórnarráði Íslands.

e.	Önnur störf.

2.	Hver var fjöldi starfa hjá opinberum hlutafélögum og bönkum í ríkiseigu ár hvert á tímabilinu 2010–2018, sundurliðað eftir landshlutum?

Ráðuneytið leitaði upplýsinga um fjölda starfa hjá opinberum hlutafélögum og bönkum í eigu ríkisins og tekur svarið mið af því. Í meðfylgjandi yfirliti má sjá fjölda stöðugilda á ári hverju.